**ՏԵՂԵԿԱՏՎՈՒԹՅՈՒՆ**

Սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավարի մոտ

2023թ․ մարտի 30-ին կայացած քաղաքացիների ընդունելության արդյունքների վերաբերյալ

|  |  |  |  |  |  |
| --- | --- | --- | --- | --- | --- |
| **ՀՀ** | **Հաշվառ-ման օրը** | **Անուն, ազգանուն** | **Հարցի համառոտ բովանդակությունը** | **Տրված հանձնարարա-կանը** | **Արդյունքը** |
| 1 | 02․03․2023թ․ | Ս․Ի․ Սիդորինա (Սինգենտա ՍՊԸ) | Հայաստանի Հանրապետության տարածքում բույսերի պաշտպանության միջոցների պետական գրանցման վերաբերյալ /մատ․ Ագրոինփուտ ՍՊԸ-ի միջոցով/ |  | Սինգենտա ընկերության ներկայացուցիչները ներկայացրեցին խնդիրներ, որոնք կապված են իրենց արտադրանքի՝ ՀՀ տարածք ներմուծման հետ։ Քաղաքացուն պարզաբանվել է, որ ներմուծման թույլտվություն տրամադրվում է օրենսդրությամբ սահմանված բոլոր չափանիշների համապատասխանության դեպքում, տվյալ պարագայում որպես արտադրող նշված է մատակարար կազմակերպությունը, որի հասցեն տարբերվում է իրական արտադրողի գործունեության հասցեից։ Թույլատրվում է կոնկրետ կազմակերպության կողմից գրանցված և արտադրված ապրանքի ներմուծումը։ Այլ կազմակերպության կողմից արտադրվելու դեպքում պետք է նորից գրանցվի։Տեսչական մարմինը գործում է ՀՀ Սահմանադրությամբ, ՀՀ օրենքներով և այլ իրավական ակտերով իրեն վերապահված լիազորությունների շրջանակում և պատրաստ է տրամադրել տեղեկատվություն, մասնագիտական խորհրդատվություն և փաստաթղթեր։ |
| 2 | 03․03․2023թ․ | Գարիկ  Շմավոնյան | Արմավիրի մարզի Բաղրամյան գյուղում գտնվող ՍԱՏՄ շենքի վերաբերյալ |  | Քաղաքացու կողմից բարձրացված խնդիրը նախքան ընդունելությունը կարգավորվել է, արդյունքում քաղաքացին չի ներկայացել ընդունելությանը, ինչի մասին կազմվել է տեղեկանք։ |
| 3 | 03․03․2023թ | Արտակ Ասատրյան (Արարտ Իմպորտ ՍՊԸ) | Լաբորատոր փորձաքննությունների արդյունքների վերաբերյալ |  | ՍԱՏՄ ղեկավարի մոտ կայանալիք ընդունելությունից անմիջապես առաջ Արարտ Իմպորտ ՍՊԸ և Ադամ Բրադերս ՍՊԸ ներկայացուցիչները սահմանային հսկիչ կետերի համակարգման բաժնի պետ Արթուր Մամիկոնյանին ներկայացրեցին իրենց խնդիրները, որը կապված են եղել լաբորատոր փորձաքննության արդյունքներին համաձայն չլինելու հետ։ Արթուր Մամիկոնյանը նրանց ներկայացրեց օրենսդրության պահանջները և խորհուրդ տվեց դիմել փորձարկման լաբորատորիաներին հավատարմագրելու իրավասություն ունեցող լիազոր մարմնին։ |
| 4 | 03․03․2023թ | Տիգրան Վարդանյան (Դուստր Մարիաննա ՍՊԸ) | ԻԻՀ-ից ներմուծվող սերուցքի համար անասնաբուժական սերտիֆիկատներ տրամադրելու վերաբերյալ |  | Տնտեսավարողը ներկայացրեց առկա խնդիրները, կապված ՌԴ անասնաբուժության և ֆիտոսանիտարական վերահսկողության դաշնային ծառայության /Ռոսսելխոզնադզոր/ կողմից անցկացված ստուգումների հետ։ Նշեց, որ կիրառվող սահմանափակումները հանգեցնում են արտադրության ծավալների և աշխատատեղերի կրճատման։ Քննարկվեցին նաև բոլոր ցուցանիշներով կազմակերպությունների համապատասխանության գնահատման անհրաժեշտության, ինչպես նաև հետագծելիության կարգավորման հարցերը։ |
| 5 | 10․03․2023թ․ | Էդգար Առաքելյան  (Արմ-ֆերմ ՍՊԸ) | Կենդանի կենդանիների ներմուծման և արտահանման վերաբերյալ | Հանձնարարական է տրվել Անասնաբուժության վարչության պետ Ա․Ասատրյանին և Սահմանային հսկիչ կետերի համակարգման բաժնի պետ Ա․Մամիկոնյանին կենդանիների արտահանման փաստաթղթերի ձևակերպման գործընթացը հնարավորինս օպերատիվ կազմակերպել, ինչպես նաև խորհրդատվություն տրամադրել ՌԴ-ից և Թուրքիայից ներմուծումներ իրականացնելու վերաբերյալ | Տնտեսավարողը մի քանի հարց նշեց, որոնք կապված էին կենդանիների արտահանման հայտերի, 8-րդ ձևի տրամադրման, 1 պատուհան համակարգի և կենդանիների տարանցիկ փոխադրման, ՌԴ-ից և Թուրքիայից ներմուծումներ իրականացնելու հետ կապված։ Տնտեսավարողին պարզաբանվեց, որ հայտերի միասնական տրամադրման հետ կապված այժմ աշխատանքներ են տարվում, տարանցիկ փոխադրումների կազմակերպման համար անհրաժեշտ են ԻԻՀ լիազոր մարմնի կողմից տրված փաստաթղթեր, ինչպես նաև պարզաբանումներ տրվեցին կենդանիների տեղափոխման ժամանակ տեղափոխող մեքենայի հնարավոր փոփոխության վերաբերյալ։ |
| 6 | 14․03․2023թ․ | Արսեն Հակոբյան  և 2 անձ | Սպանդանոցների հիմնախնդրների վերաբերյալ | Հանձնարարվել է Տեսչական մարմնի անասնաբուժության վարչության պետ Ա․ Ասատրյանին՝ սպանդանոցային մորթ իրականացնելու կարգի մեջ կատարել անհրաժեշտ փոփոխությունը, ճշտել բակային մորթի և դրա արդյունքում եղած ականջապիտակների վերաբերյալ հաղորդումը և պատրաստել տեղեկանք, ինչպես նաև վերանայել սան․ անձնագրերի տրամադրման կարգը | Քաղաքացին ներկայացրել է սպանդանոցային գործունեության խոչընդոտները, խոսել դրանց պատճառների՝ մասնավորապես բակային մորթի իրականացման մասին։Քննարկվել են ձև N 5 անասնաբուժական վկայականի տրամադրման և կնիքի նույնականացման, Հալալի սերտիֆիկացման գործընթացում առարկություններ ներկայացնելու կամ չներկայացնելու, անասնաշուկաների, դրանց գործունեության վերահսկողության գործընթացի, սան․ անձնագրերի տրամադրման, ինչպես նաև առաքում իրականացնող ավտոմեքենաների՝ սահմանված նորմատիվներին և պահանջներին համապատասխանության, շարժական սպանդանոցների հզորության վերաբերյալ հարցեր։ |
| 7․ | 16․03․2023թ․ | Մյասնիկ  Պատվականյան | Աշխատանքի ընդունման վերաբերյալ | Հանձնարարվել է Տեսչական մարմնի իրավական աջակցության և փաստաթղթաշրջա-նառության վարչության պետ Մ․ Երիցյանին` անհրաժեշտության դեպքում քաղաքացուն ևս մեկ անգամ տրամադրել տեղեկատվություն Տեսչական մարմնում աշխատանքի անցնելու պայմանների և գործող կարգի մասին | Քաղաքացուն պարզաբանվել է, որ Տեսչական մարմնում գործում է քաղաքացիական ծառայության համակարգը։ Գործող իրավական կարգավորումները, մասնավորապես՝ քաղաքացիական ծառայողի համար սահմանված տարիքային սահմանափակումը, մասնագիտական և աշխատանքային ստաժին ներկայացվող պահանջները։ Տրամադրվել է անասնաբուժության վարչության գլխավոր տեսուչի թափուր հաստիքի պաշտոնի անձնագիրը, «Քաղաքացիական ծառայության մասին» օրենքը, ինչպես նաև բացատրվել է թափուր հաստիքների համար անցկացվող մրցույթների կարգը։ |
| 8․ | 20․03․2023թ․ | Լիլիթ Սարգսյան | Անձնական հարցերով |  | Քաղաքացին նշել է, որ մասնակցություն ունի սպանդանոցային գործունեության կազմակերպման և կարգավորման հիմքերի ձևավորման գործում, մեծ ցանկություն ունի աշխատելու այդ ոլորտում, ինչպես նաև հնարավորության դեպքում վերականգնվելու իր նախկին պաշտոնում։ Քաղաքացուն պարզաբանվել է Տեսչական մարմնում աշխատանքի ընդունման և պաշտոնի վերականգնման ընթացակարգերը։ |
| 9․ | 21․03․2023թ․ | Ա․Մեջլումյան (Փորք Ֆարմ ՓԲԸ) | Հնդկաստանից ներմուծված մսի լաբորատոր փորձաքննությունների արդյունքների վերաբերյալ | Հանձնարարվել է Տեսչական մարմնի սննդամթերքի անվտանգության վարչության պետի պարտականությունները կատարող Գ․ Վարդանյանին և Սահմանային հսկիչ կետերի համակարգման բաժնի պետ Ա․ Մամիկոնյանին Իրավական աջակցության և փաստաթղթաշրջանառության վարչության պետ Մ․Երիցյանի հետ համատեղ քննարկել իրավական կարգավորումների շրջանակներում սեղմ ժամկետում խնդրի լուծում գտնելու համար | Քաղաքացին նշել է, որ բեռի նախնական ներմուծման ժամանակ ուղեկցող փաստաթղթերում համապատասխան նշում չի եղել, ներկայացրել է փորձաքննության արդյունքները, Հնդկաստանի լիազոր մարմնի կողմից տրամադրված լրացուցիչ փաստաթուղթ։ Քաղաքացուն պարզաբանվել է, որ Տեսչական մարմինը իր գործողություններում առաջնորդվում է ՀՀ օրենսդրությամբ և իրավական ակտերով սահմանված կարգով։ |
| 10․ | 23.03.2023թ | Աշոտ Կարապետյան  (Անդակո ՍՊԸ) | Ներմուծման գործընթացում փաստաթղթերի շրջանառության ընթացակարգի վերաբերյալ | Հանձնարարական է տրվել Սահմանային հսկիչ կետերի համակարգման բաժնի պետ Ա․Մամիկոնյանին սեղմ ժամկետում քննարկել (անհրեժեշտության դեպքում նաև ՀՀ էկոնոմիկայի նախարարության հետ) հնարավոր օրենսդրական լուծումները խնդիրների կարգավորման համար | Տնտեսավարողը ներկայացրեց իրավիճակը, նշեց, որ վերջին ժամանակահատվածում բազմաթիվ խնդիրների է բախվում, ինչը և ժամանակի և ֆինանսների մեծ կորուստներ է առաջացնում։ Մեկ պատուհան համակարգի հետ կապված ևս առաջանում են որոշակի խնդիրներ։ Տնտեսավարողը շեշտադրեց, որ հիմնական խնդիրները կապված են ապրանքների համապատասխանության հայտարարագրերի տրամադրման ժամկետների հետ։  Քաղաքացուն պարզաբանվել է, որ ըստ ՀՀ գործող օրենսդրության Հայաստանի Հանրապետության տարածք կարող է ներմուծվել միայն համապատասխանության վկայականով հավաստված արտադրանք, որը անցել է համապատասխանության գնահատման համակարգ և որի մակնշումը համապատասխանում է։ Տեսչական մարմինը իր լիազորություններն իրականացնում է ՀՀ Սահմանադրությամբ, օրենքներով և իրավական ակտերով սահմանված կարգով, իսկ տնտեսավարողի կողմից ներկայացվող պարտավորագիրը իրավական հիմք չի կարող հանդիսանալ։  Պայմանավորվածություն է ձեռք բերվել սեղմ ժամկետում քննարկել խնդրի հնարավոր լուծումները։ |
| 11․ | 28․03․2023թ․ | Գևորգ Նազարյան  (Եվրոտրանս․ԱՄ ՍՊԸ) | Պարարտանյութերի ներմուծման խնդիրների վերաբերյալ | Հանձնարարական է տրվել Տեսչական մարմնի բուսասանիտարիայի վարչության պետ Ա․Նիկոյանին գրություններ ուղարկել հանձնաժողովի անդամներին պետական գրանցման վերաբերյալ եզրակացությունները սեղմ ժամկետում տրամադրելու համար | Քաղաքացին ներկայացրել է ներմուծման, բեռի տեղափոխման և վերագրանցման հետ կապված խնդիրները։ Քանի որ խնդիրներից մեկը Տեսչական մարմնի իրավասություններից դուրս է, քաղաքացուն ուղղորդվել է դիմել Պետական եկամուտների կոմիտե, մյուս հարցերի հետ կապված պարզաբանում է տրվել պարարտանյութերի վերագրանցման ժամկետների և ընթացակարգերի վերաբերյալ։ Տեսչական մարմինը պետական գրանցման ժամկետի խախտում չունի, գործընթացը ավարտին կհասցվի հանձնաժողովի կողմից եզրակացությունները տրամադրելուց հետո։ |